cyanic-selkie/wikianc huggingface dataset:
Запознај ги родителите
Заплет
До сега, целото семејство Брнс, вклучително и Пем, се согласиваат дека е најдобро Грег да го напушти Лонг Ајленд сè додека не заврши свадбата. Пем е вознемирена поради него поради лагите за неговите претходни грешки и почнува да верува дека Грег навистина ја лажел за медицинскиот приемен тест. Очаен да се спаси, Грег открива дека го видел Џек се занимава со тајни активности со некои сомнителни ликови, а планира тајна мисија по венчавката и сè уште работи за ЦИА и покрај неговите тврдења за пензија. Џек налутено открива дека тајната мисија била изненадување за меден месец за Деби и нејзиниот свршеник, а Грег сфаќа дека само се ископал себеси подлабоко во дупката. Додека заминува на аеродромот, конечно пристигнува изгубената торба на Грег и се открива дека неговото заведено лично име е всушност Гејлорд Фокер.
Неволно, Грег оди на аеродромот каде е приведен од аеродромското обезбедување затоа што инсистирал дека неговиот багаж да остане со него отколку да му го проверат. Откако Пем контактира со родителите на Грег и ги добива неговите резултати за медицинскиот приемен тест (на кој тој го решил беспрекорно), таа се соочува со Џек и го нарекува дека е кретен. Откако Дина му кажува за неговиот постојан избор на кој било маж што Пем го носи дома (и дека не му се допаднал ниту претходниот свршеник на Пем, Кевин, сè додека не раскинале), и откако ја слушаат Пем како води мил повик со Грег, Џек сфаќа дека Пем навистина го сака Грег. Џек се упатува кон аеродромот, го убедува аеродромското обезбедување да го ослободи Грег и го враќа Грег во куќата на Брнс откако двајцата "си ги спуштаат копјата" и откако Грег му ветува на Џек дека ќе биде љубовен, поддржувачки сопруг на Пем.
Оценување
Грег Глиена не го измислила презимето Фокер; Ликот на Грег во првичниот филм немал презиме. Името било напишано во сценариото откако Џим Кери дошол до идеја за презимето Фокер за време на креативната сесија одржана пред да го напушти проектот. Штом „Запознај ги родителите“ бил поднесен за оценување, Здружението за филмови на Америка (МПА) го испитувало презимето Фокер како евентуален негативен збор и, поради повторливоста на презимето во текот на филмот, имало опасност да биде оценет како „Р“ според системот на МПА. режисерите биле запрашани дали го составиле името или дали можат да докажат дека такво име постои. Студиото му доставило на МПАА список на вистински луѓе со презимето Фокер, со што се осигурало дека филмот има рејтинг на ПГ-13.
Лејла Генчер
Лејла Генчер (родена на - починала на ) била позната турска оперска пејачка.
Таа поголемиот дел од својата кариера ја поминала во Италија, започнувајќи од 1950-тите. Нејзиниот репертоар опфаќа повеќе од седумдесет улоги.
Изборна единица Анабар
Изборната единица Анабар е една од осумте изборни единици на Науру и е составена од три окрузи: Анабар, Анибар и Ијув. Оваа единица има површина од 5.1 км2 со население од 1.240. Од оваа изборна единица одат двајца пратеници во парламентот на Науру во Јарен.
NGC 5595
NGC 5595 — спирална галаксија во соѕвездието Вага, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 5595 се споменува и како MCG -3-37-1, VV 446, VV 530, IRAS 14214-1629.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 14 ч 24 м 13,3 с, а неговата деклинација, односно висината на лакот на тој агол, -16° 43' 21"". Положбениот агол на објектот е во износ од 50°.
Космос-2251
Космос-2251 — еден од над 2.400 советски вештачки сателити лансирани во рамките на програмата „Космос“.
Општи податоци
Сателитот е лансиран од космодромот Плесецк, Русија на 16 јуни 1993 г. Во орбитата околу планетата Земја бил исфрлен од носечка ракета. Масата на сателитот при лансирањето изнесувала 900 килограми. Космос-2251 бил комуникациски сателит.
Орбитални податоци
Исфрлувањето на сателитот било на ниска орбита околу Земјата. Периодот на обиколување на сателитот околу Земјата изнесувал 100,7 минути, додека аголот на наклонетост на орбиталната рамнина во однос на рамнината на екваторот изнесувала 74,0°. Најголемото растојание од Земјата го достигнал на 805 км, а најмалото на 781.
Владимир Богоевски
Владимир Богоевски, познат македонски одбојкар, има исклучителна кариера во европски рамки како одбојкар и како тренер.
Почеток на спортската кариера
Одбојка почнал да игра во скопски Студент, а набрзо се префрлил во Вардар. Со овој клуб има двократна шампионска титула во СФРЈ (1975, 1976), а потоа е предводник на „црвено-црните“ во Купот на шампионите (денешна ЛШ), во која дојде до фајналфорот во Финска (1977). Таму е прогласен за најдобар играч. На репрезентативен план (со СФРЈ) е двократен бронзен медалист од ЕП (1975 Белград, 1979 Париз).
Учество на олимписките игри
Член е на „сините“ на ЛОИ 1980 во Москва, со пласман на 5. место.
Тренер на клубот Сон Амар од Палма де Мајорка
Со овој клуб за кусо време има постигнато одлични резултати во Шпанија.
Клубот Сон Амар играше во Европските купови, во Купот на ЦЕФ каде го освои второто место. На "фајнел фор° во Италија, во првиот меч Сон Амар ја победи Падова со 3:2, додека во решавачкиот меч за првото место загуби од клубот Марчерата со 3:2, иако водеше со 2:0 во сетови.
Тренер на грчки ПАОК
Како тренер има титули во купот и првенството на СФРЈ, со Партизан (1991/1992).
Пневмонија
Пневмонија или воспаление на белите дробови — една од честите болести на белите дробови. Најчести причини се бактерии и вируси. Некогаш тоа било неизлечлива болест со голем процент на смртност. Со развојот на медицина смртноста од оваа болест значително се намалила.
Дефиниција
Пневмонијата е инфекција на белите дробови која може да биде предизвикана од било кој организам за кој се знае дека може да предизвика инфекции кај луѓето. Тука спаѓаат бактериите, амебите, вирусите, габите и паразитите. Во Соединетите Држави, пневмонијата е шестата болест по степен на појавување која може да резултира во фатален исход; секоја година 2 милиони американци добиваат пневмонија, а 40,000-70,000 умираат како последица од оваа болест. Пневмонијата исто така претставува најчеста инфекција со фатален исход како крајна фаза кај некои пациенти кои се веќе интернирани од друго заболување. Во развиените земји, пневмонијата се врзува со дијареата и во таа комбинација претставува најчеста причина за смртност. Дури и во случаите кои не завршуваат фатално, пневмонијата претставува значителен економски товар на здравствениот систем. Една студија проценува дека вработените лица во Америка кои добиваат пневмонија ги чинат своите работодавачи петпати повеќе отколку што изнесува сумата на здравственото осигурување по глава на работник.
Анатомија на белите дробови
За подобро да се разбере пневмонијата, важно е да се познаваат основните анатомски одлики на респираторниот систем. Човечкиот респираторен систем започнува од носот и устата, каде што воздухот се внесува (вдишува) и изнесува (издишува). Воздушната цевка која се протега од носот се нарекува назофарингс. Цевката која го носи вдишаниот воздух од носот се нарекува орофарингс. Овие две цевки се спојуваат во душникот. Орофарингсот исто така ги транспортира проголтаните супстанции, како што е храна, вода и плунка кои мора да поминат низ дијафрагмата за да дојдат до желудникот. Душникот е заштитен со таканаречена врата која се нарекува мажлец (епиглотис). Мажлецот го спречува навлегувањето на проголтаните супстанции, како и на оние што се враќаат наназад (при повраќање), во душникот и во правец на белите дробови. Корисен метод за претставување на респираторниот систем е да се замисли дрво превртено наопаку. Душникот се спојува со трахејата, која е трупот на дрвото и воедно најширокиот дел од респираторниот систем. Трахеата се дели на два дела, леви и десни бронхии. Секоја од овие бронхии се разгранува на повеќе помали бронхии, кои навлегуваат во ткивото на белите дробови. Секоја бронхија се дели на уште помали цевки, сè до крајните бронхиоли. Воздушните кеси, во кои настанува размената на кислород-јаглерод диоксид, се наредени на краевите на бронхиолите во форма на ливчиња на дрво. Тие се нарекуваат алвеоли. Ткивото на белите дробови кое има само придружна функција за бронхиите, бронхиолите и алвеолите се нарекува белодробно крило.
Функција на респираторниот систем
Главната функција на респираторниот систем е да обезбеди кислород, најважниот извор на енергија за ќелииите на човечкото тело. Вдишаниот воздух (воздухот кој се внесува при процесот на дишење) содржи кислород, кој патува низ респираторниот систем до алвеолите. Кислородот се движи надвор од алвеолите и преку циркулација на крвта се пренесува до целото тело како дел од црвените крвни клетки. Кислородот во вдишаниот воздух се разменува во алвеолите за нус производот претставува остаток од човечкиот метаболизам, јаглерод диоксидот. Воздухот кој го издишувате содржи гас наречен јаглерод диоксид. Гасот излегува од алвеолите при издишување. Да се сумира ваквата размена на гасови би било дека, вдишувате кислород, издишувате јаглерод диоксид
Одбранбен механизам на респираторниот систем
Здравите бели дробови кај човекот се стерилни. Во нив нема резидентни бактерии или вируси (како што е случај во горниот респираторен систем и делови од системот за варење во кои секогаш има бактерии дури и во совршено здрава состојба). Низ целиот респираторен систем постојат многубројни заштитни агенти. Нивната функција е да ги држат настрана сите штетни, патогени организми од навлегување и причинување на зараза. Првата одбранбена линија се влакната во носниците, кои претставуваат филтри за покрупните честички. Мажлецот е исто така пречка, која ја спречува храната и другите проголтани супстанции да навлезат во душникот и потоа во трахеите. Кивањето и кашлањето, обете појави предизвикани од присуство на некакви дразби во респираторниот систем, помагаат во отстранување на таквите надразнувачи од респираторниот систем. Слузта која се создава во респираторниот систем исто така служи за отстранување на правта и заразните организми. Малите честички во вид на влакна (цилии) на ќелиите кои го обрабуваат респираторниот систем исто така константно го заштитуват системот. Тие го носат отпадот заробен во слузта нагоре и надвор од респираторниот систем. Ваквиот заштитен механизам се нарекува мукоцилијарен ексалатор. Ќелиите кои го обрабуваат респираторниот систем произведуваат неколку видови на имунолошки супстанциии кои создаваат заштита од различни организми. Други ќелии (наречени макрофаги) кои ги има низ целиот респираторен тракт всушност ги проголтуваат и уништуваат штетните организми. Организмите кои ја предизвикуваат пневмонијата, обично не успеваат да навлезат во белите дробови благодарение на ефикасноста на ваквиот одбранбен механизам. Меѓутоа, доколку во човечкиот организам навлезат повеќе различни вируси истовремено, вообичаената ефикасност на одбранбениот механизам може да се наруши. Инфекцијата може да настане или при вдишување на загаден воздух, или со вдишување на штетни организми кои циркулираат во горните слоеви на воздухот.
Услови кои доведуваат до пневмонија
Употебата на механичките вентилатори кои им помагаат на пациентите полесно да дишат по операција исто така го зголемува ризикот од пневмонија. Стапката на смртност кај таквите пациенти кои заболуваат од пневмонија е 46%.
Причини и симптоми
Списокот на причини кои предизвикуваат пневмонија е обемна и ги вклучува речиси сите организми кои можат да предизвикаат инфекција: вируси, бактерии, бактериолошки организми, габи и паразити (вклучувајќи и некои црви). Различни организми ја предизвикуваат болеста кај различни старосни групи. Други одлики кои го зголемуваат ризикот од пневмонија кај секој поединец се:
Вирусите кои најчесто предизвикуваат пневмонија кај децата (особено респираторниот синцитичен вирус, параинфлуенцата и вирусите на инфлуенза и аденовирусот). Возрасните често се заразуваат од бактерии (како што е стрептокока пневмоника, хемофилиус инфлуенца и стафилококис ауреас). Пневмонијата кај постарите деца или адолесцентите е предизвикана од бактериолошката честица микроплазма пневмоника (често се нарекува "шетачка" пневмонија). Пневмоцитис каринии е исклучително важен предизвикувач на пневмонија кај пациенти кои имаат потешкотии со имунолошкиот систем, како што се пациентите кои се лечат од рак со хемотерапија или пациентите заболени од СИДА. Иако обично се класифицира во родот на паразити, се чини дека има поголеми сличности со габите. Луѓето кои доаѓаат во допир со измет од птици, како што се работниците во живинарските фарми, можат да заболат од леукемија предизвикана од организмот кламидија пситаци. Голема, сериозна епидемија на пневмонија настана во 1976 година, кога многу учесници на конвенцијата на Американската Легија се заразија од тогаш непознат организам. Истиот откриен подоцна се нарече Легионела пневмофила, кој популарно се нарекува "Легионерска болест." Организмот се детектираше во уредите за разладување на воздухот во хотелот во кој се одржуваше конвенцијата.
Симптоми
Било кој пациент кој има треска, кашла, чувствува болки во градите, не може да дише или има зголемен нагон за дишење (број на вдишувања во минута) може да е заболен од пневмонија. Треска со ладни морници е уште поголем доказ. Многу пациенти искашлуваат густ секрет, кој едноставно се нарекува исплувок. Овие секрети се создаваат во алвеолите при инфекцијата или при друго придружно воспаление. Често можат да содржат гној или крв. Тешките случаи на пневмонија резултираат во недостаток на кислород во организмот. При оваа појава доаѓа до помодрување на заноктиците или усните (цијаноза). Симптомите ги предизвикува надворешен организам, делумно преку предизвикување на повратна имунолошка реакција на белите дробови. Со други зборови, имунолошкиот систем кој би требало да се пресметува со инфекцииите, започнува да реагира со таква сила што доведува до оштетување на белодробното ткиво и го прави уште поподложно на инфекција. Малите крвни садови во белите дробови (капиларите) стануваат течни и течноста богата со белковини се влева во алвеолите. Пациентот се соочува со недостаток на кислород, за сметка на преголемото количество на ослободениот јаглерод диоксид. Пациентот започнува се побрзо да дише, во напорот да внесе што повеќе кислород а да исфрли што повеќе јаглерод диоксид. Создавањето на слуз се зголемува, растечените капилари можат да ја помешаат слузта со крв. Слузта уште повеќе ја нарушува нормалната размена на гасови во белите дробови. Алвеолите и понатаму се полнат со течност и отпадни честички кои ги ослободуваат белите крвни клетки во борбата за сузбивање на инфекцијата. Спојувањето, карактеристично за бактериската пневмонија, настанува кога алвеолите кои се вообичаено шупливи воздушни меурчиња во белите дробови, наеднаш стануваат тврди благодарение на количествата на течност и отпадни честички. Вирусната пневмонија и микоплазма пневмониите не доведуваат до ваква појава. Овие видови на пневмонија обично ги напаѓаат ѕидовите на алвеолите и белодробното крило.
Силен акутен респираторен синдром (САРС)
Силниот акутен респираторен синдром, или САРС е заразна и потенцијално фатална болест која за првпат се појави како епидемија во повеќе држави на почетокот на февруари 2003 година. Кон крајот на месецот, ЦДЦ започна да функционира во рамките на Светската здравствена организација (СЗО) со цел да го открие причинителот(те) на САРС и да изработи упатства за контрола на инфекцијата. САРС се опиша како „атипична пневмонија од непознато потекло“ на крајот на март 2003 година, причинителот на болеста непознат дотогаш се нарече коронавирус. Раните симптоми на САРС се висока температура придружена со треска, главоболка, грчеви во мускулите и слабост. Раната фаза е придружувана и од респираторни симптоми како што е сува кашлица и болно или отежнато дишење. Стапката на смртност од САРС изнесува околу 3%.
Од крајот на март 2003 година, ЦДЦ сѐ уште немаше изработено јасни препораки за лечење на САРС. Третманите кои се употтребуваа беа антибиотици за кои се знаеше дека делуваат ефикасно против бактериолошки видови на пневмонија; рибавирин и други антивирусни лекови; и стероиди.
Дијагноза
Во најголем дел, дијагнозата се заснова на симптомите кои ги манифестира пациентот, заедно со преглед на градниот кош. Слушање со стетоскоп може да открие атипични звуци како и потчукнувањето на грбот на пациентот (при кое треба да се добие повратен звук кој го означува полнењето на алвеолите со воздух
Науката во 1961 година
1961 година во науката опфаќа некои значајни настани.
Анита Гарибалди
Ана Марија де Хесус Рибеиро ди Гарибалди, позната како Анита Гарибалди (30 август 1821 - 4 август 1849) била Бразилски револуционер и сопруга на Џузепе Гарибалди. Нивното партнерство било олицетворение на духот на романтизмот и револуционерното движење на 19-иот век.
Анита го научи Џузепе за Гаучо културата на рамнините во јужниот дел на Бразил, Уругвај и северна Аргентина. Еден од пријателите на Џузепе ја опишал Анита како "амалгам од два елементарни сили... сила и храброст, и шарм и нежност, манифестирани со смелоста и силата со која таа го замавувала мечот и убавото лице и нејзините прекрасни очи."
Во Битката кај Куриртибанос, Анита беше заробена од страна на соперничките групи. Во заробеништвото стражарите и кажале на Анита дека Џузепе починал, на што Анита беше многу вознемирена. Анита праша дали може да го побара меѓу загинатите во битката, но не го пронашла. Ова ѝ даде надеж, и по некое време се качи на коњ и избегала. Војниците тргнале по неа со цел да ја вратат, жива или мртва, тие пукале во неа и го убиле нејзиниот коњ. Војниците помислиле дека таа нема да преживее и ја оставиле. Анита помина 4 дена без храна и вода во шумата, сè додека не пронашла група на луѓе кои ѝ понудиле храна. Конечно стапила во контакт со бунтовниците и се вратила во Вакарија. Неколку месеци подоцна нејзиното прво дете беше родено, Меноти (1840-1903), кој е роден со деформитети на черепот поради ударот кој Анита го доби кога паднала од својот коњ бегајќи од бразилскиот камп.
Биндер, Хенти
Биндер (Биндэр) е област во Монголија во покраината Хенти. Во 2010 година, неговото население било 3,455.
Исак Грацијани
Исак Грацијани (יצחק גרציאני  (4 август 1924 година - 7 јули 2003 година) бил израелски музички кондуктер.
Животопис
Исак („Зико“) Грацијани е роден во Русе, Бугарија каде студирал музика и диригирање. Во 1948 година, тој емигрирал во Израел. Таа година се приклучил на оркестарот на Израелски одбранбени сили како свирач на труба. Свирел со оркестарот до 1952 година. Во 1960 година, по пензионирањето на диригентот Шалом Ронли-Риклис, неговото место го зазел Грацијани. Тој станал спроведувач на ИБА радио оркестарот (подоцна преименуван во ИБА радио и ТВ оркестар).
Грацијани бил исто така музички директор на Евровизија 1979 година.
Грацијани се пензионирал во 2003 година и починал три месеци подоцна.
Тој соработувал со Леонард Бернштајн.
Јацник
Јацник (Jatznick) — општина во округот Западна Померанија-Грајфсвалд, во Мекленбург-Западна Померанија, Германија.
Алеутска струја
Алеутска струја  се нарекува и „Субарктичка струја“. Океанска струја што тече кон исток која лежи северно од Северна Пацифичка струја; тоа е северната гранка на Курошио струја која се движи североисточно, па на исток помеѓу 40° север и 50° северно. тече кон југ Калифорниска струја.
Магдалена Граф
Енгла Марија Магдалена Граф (родена на 2 септември 1975 година во Гетеборг ) е шведска манекенка, пејачка и авторка. Во 1998 година, таа и нејзината сестра Хана се здружиле и ја формирале групата The Graaf Sisters, која станала популарна со песната „You Got What I Want Baby“. Таа била сопруга и на фудбалерот Магнус Хедман и поради тоа е избрана за најсекси сопруга на фудбалер.
Раните години
Граф е родена во Гетеборг, но пораснала во Кунгсенген во округот Стокхолм, од шведски пентекостални родители.
Во доцните тинејџерски години Граф забременила со синот Исак. Наместо да ги оптоварува или да ги засрами нејзините религиозни родители, таа се омажила за нејзиниот фински гангстерски дечко Јорма со кого веќе живеела. За тоа време таа била физички и емоционална малтретирана.
Откако Граф била застрелан во ногата, таа го напуштила сопругот и покрај заканите кон неа и нејзиното семејство. Таа на крајот го пријавила кај соодветните органи. Како резултат на тоа, таа била ставена под заштитен притвор и добила нови идентитети. Таа и нејзиниот син биле преселени низ Шведска, но на крајот се населиле во Гетеборг и ги добиле новите имиња Михаела и Вил за нејзиниот син.
Нејзиниот сопруг на крајот бил ослободен од затвор и ѝ одредил награда од 50 000 SEK и награда за тоа што ја повредила нејзината сестра модел Хана. По обвинението за нејзиниот сопруг, полицијата не направи многу за да му помогне на Граф. Таа навистина добила помош од полицајка која на крајот добива отказ затоа што и помагнала на Граф. Граф до ден денес има горчлив презир кон шведските власти. Нејзината мака на крајот ја слушнала поранешниот водач на бандата MC, кој се чувствувал лошо за неа и одлучил да го заштити Граф. Конечно, на Граф и било доста од криењето и се вратила дома кај нејзината мајка. Подоцна нејзиниот поранешен сопруг решил да престане со малтретирањето.
Модел
Поради сиот стрес по обвинението против нејзиниот поранешен сопруг, Граф изгубила голема тежина и страдала од недостаток на самодоверба. Таа била подложена на зголемување на градите и започнала режим на вежбање. Нејзината сестра Хана, афирмирана манекенка, ја однела на забава на познатите личности каде го запознала Е-Тајп. Таа тврди дека ова ѝ ја зголемило самодовербата и кога била видена на забавата со нејзината сестра, ѝ донела кариера како модел.
Граф ги следела стапките на нејзината помлада сестра и почнала да се занимава со гламур. Граф често се била модел со нејзината сестра Хана. Двете се здобиле со слава по појавувањето во безброј машки списанија. Контроверзноста ја катапултирала помалку познатата кариера на Граф. Таа се појавила во списанијата Café, Moore и Slitz. Во 1998 година, Граф се појавила на три одделни корици на Кафе.
Во 2004 година, The Graaf побарала враќање. Сестрите полетаа во Лос Анџелес и направиле сликовен приказ за списанието FHM.
Музика
Сестрите Граф станале културен феномен и до 1998 година и двете сестри се откажале од гламурот манекенството за да продолжат со музичка кариера. Истата година, таа формирале музичко дуо The Graaf Sisters со Хана и брзо биле потпишани со Sony BMG. Двете работеле со продуцентите Кристер Санделин, Томи Екман и Роб 'н' Раз. Рекордот го донел шведскиот хит бр. 1 „You Got (What I Want)“. Оттогаш, дуото е на пауза и двете жени се мажат и имаат деца.
Во 2002 година, сестрите биле вклучени во граѓанска тужба против Микаел Бринкстиерна. Бринкстиерна тврдела дека сестрите почнале да работат со него во 1996 година и дека имале договор за управување со кој тој имал право на 25% од сите приходи од идната продажба на дискови на сестрите. По успехот на нивниот прв албум, Бринкстиерна не добила пари откако тој наводно поминал часови помагајќи им да бидат успешни. Сестрите тврдат дека Бринкстиерна не им дала ништо друго освен пари и го обвиниле дека е измамник по сличен спор што Бринкстиерна го имал со поп групата Аква.
Телевизија
Граф учествувала во шведското издание на Танц со ѕвездите ( Ајде да танцуваме ) до крајот на јануари 2009 година, кога била принудена да се откаже поради церебрална хеморагија. Таа исто така работела за Postkodlotteriet и им давала пари на победниците, Postkodsmiljonären каде што главната емисија се емитува на ТВ4.
Личен живот
Во 1995 година со првиот сопруг го родила својот прв син Исак. Година и пол по раѓањето на Исак, Граф го напуштила својот сопруг во 1996 година. Во 1999 година, Граф се омажила со шведскиот фудбалски голман Магнус Хедман. Двојката имале два сина по име Ланселот (роден во 2000 година) и Тристан (роден во 2004 година). За време на нивниот ран брак, парот живеел во предградието на Нортхемптон, Англија, каде Хедман играл фудбал во Селтик.
Нејзиниот четврти син Чарли е роден во 2011 година. Нејзиниот најстар син Исак загинал во несреќа на 25 август 2014 година. Таа го родила својот петти син Луи во 2016 година.
Добротворни цели
Сестрите го направиле списокот на европски херои на магазинот Тајм за нивната добротворна работа. Магдалена заедно со Хана ја донирале заработка од нивното манекенство за помош на сиропиталишта во Нагпур во централна Индија. Сестрите тврдат дека никогаш не се оддалечиле премногу од нивното пентекостално воспитување и дека нивната посветеност за добротворни цели ја наследиле од нивната мајка Линда Берглинг, која работела како мисионерка во Азија и Африка. Не само што ги донирале парите за каузата, туку изградиле две сиропиталишта и училиште. Тогашниот сопруг на Магделена, Магнус тврдел дека Магдалена постојано ги удирала своите пријатели за донации на забавите.
Сарагоса
Сарагоса (Zaragoza) — град во Сеерозападна Шпанија, седиште на истоимената покраина во рамките на автономната заедница Арагон. Се наоѓа на реката Ебро. Тој е петти град по големина во Шпанија. Во 2018 г. градот имал 666.880 жители. Градот се наоѓа на надморска височина од 199 м.
Руска црква (Софија)
Руската црква Николај Чудотворец (руски: Церковь Святителя Николая Чудотворца; бугарски: Храм Свети Николай Чудотворец) е црква која се наоѓа во Софија, Бугарија и е во склопот на Руската православна црква.
Оваа црква започнала да се гради кон крајот 19 век (точниот датум не се знае, бидејќи се обработувале различни архитектонски проекти). Нејзината градба траела до 1914 година кога била осветена во предвечерието на Првата светска војна. Зградата била изградена на парцела на Руската амбасада по проект на Михаил Преображенски специјално за потребите на руските имигранти во главниот град на Бугарија. Фреските се дело на екипа од уметници, предводени од Василиј Перминов (еден од авторите на живописот во Александар Невски). Петте мали куполи на црквата се позлатени. Централната купола е висока 19 метри. Камбаните биле донирани од рускиот цар Николај II.
Првично христијанскиот храм бил замислен како капела кон амбасадата на Русија во Бугарија. Храмот речиси веднаш ја изгубил оваа своја улога по 1917 година. По Втората руска револуција во него започнале да служат свештеници и архијереи од т.н. Руска задгранична црква, а храмот станал центар на многубројната руска имиграција во Софија.
По 1947 година црквата била предадена на Московската патријаршија, која го управува до денес.
Во архитектонски поглед храмот е изграден во традициите на руската црковна архитектура од 19 век со употреба на древноруски елементи и традиционални староруски мозаици и резби.
Во криптата на храмот се наоѓа гробот на рускиот епископ Серафим Соболев.
Физиологија
Физиологијата (од грчки: fizis-природа) — биолошка наука која ги изучува животните манифестации на материјата. Таа ги изучува физичките и хемиските фактори кои се вклучени и се одговорни за потеклото, развојот и одржувањето на животот. За да се проучат одредени физиолошки процеси во организмот, треба добро да се познаваат и некои други биолошки науки (цитологија, хистологија, биохемија), како и други природни науки (физика, хемија, физичка хемија). Физиологијата е експериментална наука, бидејќи само на тој начин можат да се изучуваат животните процеси.
Поделба на физиологијата
Физиологијата се дели според различни критериуми:
Ѓаволот носи Прада (филм)
Ѓаволот носи Прада е комедија-драма од 2006 година, слободна филмска адаптација на истоимениот роман од 2003 година на Лорен Вајсбергер. Ен Хатавеј се појавува во улога на дипломецот Андреа Сакс која се сели во Њујорк и работи како лична асистентска на познатата уредничка на едно модно списание Миранда Присли (Мерил Стрип). Во споредни улоги како првата асистентка Емили Чарлтон и уметнички директор ги гледаме Емили Блант и Стенли Тучи. Адријан Грениер, Сајмон Бејкер и Трејси Томс се во главните споредни улоги. Филмот е под режисерката палка на Дејвид Франкел, продукција на Венди Фајнмени дистрибуција на 20th Century Fox. Стрип во изведба на Миранда доби многу позитивни критики и номинации за награди вклучувајќи ја и нејзината рекордна 14 номинација за Оскар, како и за Златен Глобус за најдобра глумица во комедија или мјузикл. Филмските критичри беа наклонети и кон многу други вклучени во производството на филмот а Емили Блант доби многу номинации за нејзината изведба како Емили.
Филмот беше добро прифатен како од филмските критичари така и од публиката со што стана изненадувачки летен филмски хит на бокс-офисот по неговото прикажување во Северна Америка. Успехот и критиките што ги доби изведбата на Стрип продолжија и на странските пазари правејќи го филмот највисоко буџетен филм за месец октомври. Американското ДВД-издание исто така беше најмногу изнајмувано за гледање во текот на декември. Заработи над 300 милиони американски долари на меѓународно ниво и во 2006 година се најде меѓу првите дваесет најбуџетни филмови во САД и странство. Иако дејството на филмот е сместено во светот на модата многу модни дизајнери и други угледни личности не сакаа да се појават јавно стравувајќи дека ќе ја разочараат уредничката на Американскиот "Вог", Ана Винтур, која многумина веруваат дека е инспирација за ликот на Миранда Присли. Многу дизајнери дозволија нивната облека и модни додатоци да се употребат за снимањето на филмот правејќи го филм со најскапа костимографија во историјата. Винтур подоцна го надмина својот скептицизам изјавувајќи дека и се допаднал филмот а посебно улогата на Стрип.
Заплет
Адреа "Енди" Сакс (Ен Хатавеј) е неодамнешно дипломирана амбициозна новинарка од "северозападниот Универзитет" во САД. И покрај тоа што ја исмева површноста на модната индустрија таа добива работа како помлад асистент на Миранда Присли (Мерил Стрип), ладнокрвната главна и одговорна уредничка на "Писта", работа за која " многу девојки би направиле се за да ја добијат". Енди го трпи бизарното и понижувачко однесување на Миранда надевајќи се дека ќе најде работа како новинар или писател на друго место.
На почетокот Андреа е неспретна во работата и тешко се вклопува во друштвото на нејзините модерни колеги кои постојано озборуваат, особено првата асистентка на Миранда, Емили (Емили Блант). Сепак со помош на уметничкиот директор Најџел (Стенли Тучи) таа постепено учи кои се нејзините обврски во фирмата и почнува да се облекува помодерно. Се запознава со младиот и згоден писател Кристијан Томпсон (Симон Бејкер) кој ќе се понуди да и помогне во кариерата.
Поради тоа што поминува многу време на работа и е целосно на располагање на Миранда, почнуваат нејзините проблеми со пријателите и нејзиното момче Нејт (Адријан Грениер), готвач кој е на почетокот на неговата кариера. Еднаш, Енди ќе ја спаси Миранда од засрамувачки скандал кој го приредува Емили на една добротворна акција а за возврат Миранда ќе и понуди патување со неа на есенската Париска модна недела, наместо Емили. Енди се двоуми дали да ја прифати понудата но на крај ќе мора да се согласи бидејќи Миранда и се заканува со отказ.Подоцна Емили ќе има сообраќајна незгода а Енди се соочува со предзвикот да и ја каже лошата вест на Емили дека нема да оди во Париз со Миранда.
Кога Андреа му кажува на Нејт за патувањето во Париз, тој е налутен бидејќи Андреа не признава дека самата таа станува "она" што некогаш го исмеваше и раскинуваат. Миранда и се доверува на Енди дека и е страв од последиците што претстојниот развод со споругот ќе ги има врз нејзините керќи. Енди конечно паѓа на шармот на Кристијан и откако ќе ја помине ноќта со него, ќе дознае дека уредничкото место на Миранда во "Писта" ќе го преземе Жаклин Фолет. И покрај проблемите што ги доживеа поради Миранда, таа се обидува да ја предупреди за ова.
На ручек, подоцна тој ден Миранда кажува дека Најџел ќе си оди од "Писта" и ќе работи во "Холт". Миранда и објаснува на сè уште шокираната Енди дека знаела за ситуацијата со Жаклин и дека за да ја задржи работата морала да го жртвува Најџел и се заблагодарува за предупредувањето. Задоволна од нејзината лојалност и кажува дека во многу наврати и постапки Енди личи на неа. Таа одбивно и вели дека никогаш не би можела да направи некому такво нешто како што таа му приреди на Најџел, првенствено бидејќи тој и беше ментор на Енди. На сето ова Миранда и одговара дека веќе некому сторила нешто лошо, со тоа што го прифатила патувањето во Париз на местото на Емили. Кога расправијата ќе заврши Енди го фрла мобилниот во Place de la Concorde оставајќи ја Миранда, "Писта" и модата зад себе.
Кога ќе се врати во Њујорк оди на појадок со Нејт, кој прифатил понуда во еден познат ресторан во Бостон да работи како помошник готвач. Но сепак Нејт и вели дека сè уште има шанса за нив двајца. Во завршетокот на филмот таа е на едно интервју за работа во еден весник. Водителот на интервјуто и кажува на Енди дека добил препорака од Миранда во која вели дека Енди била нејзиното најголемо разочарување но би бил идиот ако не ја вработи. Во последната сцена, постилски облечената Енди ја гледа Миранда како влегува во автомобилот од другата страна на улицата. Двете се погледнуваат а Миранда и се насмевнува пред на влезе внатре.
Продукција
Режисерот Дејвид Френкел и продуцентот Венди Фајнмен првично ја прочитале "И Ѓаволот носи Прада" како предлог книга. Тоа ќе биде првиот долгометражен тетарски обид на Френкел. Сценографот Флоријан Балхаус и костимографката Патриша Филд имаат големо искуство од снимањето на серијата Сексот и градот.
Снимање
За главното снимање беа потребни 57 дена во Париз и Њујорк во периодот октомври-декември 2005 година. Буџетот за снимањето беше 35 милиони американски долари.
Балхаус снимил колку што е можно повеќе снимки и од екстериери и од ентериери, со цел да се пренесе барем делумно атмосферата на раздвижените Њујоршки улици на тв екраните, но и возбудата од чувството како е да се работи во една гламурозна индустрија во Њујорк. Тој користел пренослива рачна камера во некои од сцените со позафатените бизнис состаноци на Миранда и слоњ мотион (бавно движење) во сцените кога Андреа влегува во канцеларијата откако ќе се случи нејзинота модна трансформација. Некои снимки се компјутерски обработени, тоа се оние сцени како на пр. надворешноста зад прозорците и прозорецот од мерцедесот во кој се возат Миранда и Андреа.
Глума
Стрип донесе свесна одлука да не ја глуми вистниски Винтур и не употребуваше англиски акцент. "Мислам дека тоа беше премногу ограничувачки и таа не сакаше воопшто луѓето да ги помешаат ликот на Присли и Винтур" - рече Френкел. "И заради тоа уште на почетокот на снимањето таа се одлучи да има поинаков изглед и поинаков пристап кон самиот лик". Некои фрази како : тоа е се, оди додевај му на некој друг но и постапките кога Миранда го фрла капутот на работната маса на Андреа како тоа да е закачалка и фрлањето на месото од ручекот, се оригинално земени од романот. Стрип за оваа улога се подготвуваше преку читање на една книга на штитеничката на Винтур, Лиз Тилбериз како и мемоарите на уредничката на "Вог", Дијана Вриланд. За време на снимањето на филмот таа многу ослабе па сета облека мораше да се стеснува.
Додека пак Хатавеј ја подготвуваше својата улога така што една седмица волонтерски работеше во една аукциска куќа. Френкел изјави : "таа беше преплашена пред да ја започне првата сцена со Стрип".Постарата глумица го започна својот работен однос со помладата колешка велејќи и : "Мислам дека си совршена за оваа улога и драго ми е што заедно ќе работиме" а потоа ја предупреди дека тоа ќе биде последното љубезно нешто што ќе и го каже.Оваа филозофија Стрип ја применуваше со секого на сетот одржувајќи дистанца со целата филмска екипа.
Таа исто така ја предложи воведната сцена од филмот (редакцискиот состанок), кој всушност не го навестува заплетот, туку ја покажува Миранда на бизнис состанок без присуство на Андреа. Нејзина беше и идејата да ја видиме Миранда без шминка во сцената кога и се доверува на Андреа во врска со нејзиниот развод и озборувањата што ќе избувнат во градот. За своите улоги многу килограми изгубија и Хатавеј и Блант : "Емили Блант и јас плачевме бидејќи бевме многу гладни".
Костими
Франкел, кој и претходно работел со Патриша Филд, на неговото филмско деби "Мајами рапсодија" и "Сексот и градот", знаеше дека она што глумците ќе го носат на сетот ќе биде од најголемо значење за модната индустрија. Подоцна се пошегува : "Сакав само да и ја дадам задачата и да си заминам од просторијата". Иако не се појавија во филмот, дизајнерите многу му помагале на Франкел. Буџетот за костимите кој изнесува 100 илјади американски долари бил надополнет и со помош од пријатели и познаници од целата модна индустрија. На крајот на краиштата, самата костимографка верува дека облеката која била искористена за потребите на филмот е вредна барем 1 милион американски долари, со што станува најскапо костимиран филм во историјата. Единственото најскапо нешто бил ѓерданот "Фред Лејтон" вреден 100 илјади американски долари кој го носеше Стрип. "Шанел" побараа да ја облекуваат Хатавеј за филмот, а во помошта се вклучија и "Долче и Габана", "Келвин Клајн" и Либанскиот дизајнер Жорж Чакра. Иако Филд настојуваше да не ја направи Стрип налик на Винтур таа ја облече во прекрасните дизајни на "Прада" (самата проценува дека 40% од чевлите кои ги носи Стрип во филмот се Прада). Таа додаде и дека широката јавност не ја познава доволно Винтур и дека "Мерил воопшто не изгледа како Ана, така да дури и да сакав да ја копирам Ана, невозможно е". Но, Филд исто како Винтур и нејзината претходничка во "Вог", Дијана Вриленд, сфати дека на Миранда и треба свој личен потпис во изгледот како што е белата перика со црното праменче и облеката на која и двете посветуваат многу време.
Таа ги разликува Емили и Андреа, така што на Андреа и дава едно посебно чувство за стил во кој нема многу да ризикува со облеката, нешто како "прирачник" кој би го имала при рака кога има некое снимање. Голем дел од модерната гардероба е Шанел и Келвин Клајн. Додека пак Блант "стоеше толку блиску на работ што и за малку би паднала". За неа Филд избра парчиња на Вивиен Вествуд и Рик Овенс да го зачини со малку помодерен и андерграунд стил на облекување.
Тучи ја пофали Филд дека нејзината вештина да ги комбинира модерните и стилски парчиња му помогнало и да го изгради карактерот на неговиот лик. - Таа само ќе седеше таму со нејзината коса пушејќи цигара, ќе извлечеше некое парче ќе го искомбинираше со неко друго парче- и тоа е тоа. "Ајде Пет, зарем ова одговара да го носам со ова?" Таа ќе кажеше: "Само облечи го". "А кога ќе го облечеш тоа, не само што ќе биде складно и ќе биде убаво на толку различни начини што дури и ќе се зачудиш кој е тој лик во огледалото." Тие комбинации беа точно она што сакав да го постигнам. Има некоја пренатрупаност, постои реален ризик да згрешиш во изборот на аутфит, но кога ќе влезам во просторијата не изгледа толку нападно. Всушност многу е суптилно, погледнуваш и си заминуваш. " Таа кошула, со таа вратоврска, оваа јакна?, овој елек? Што?" Но сепак некако се е складно.
Сценографија
Откако разгледа неколку вистински канцеларии на некои модни списанија, Џес Гончор одлучи да ги искористи белите, неутралните, чисти тонови за канцелариите на "Писта" за тие да ја доловаат онаа компактност на вистинските канцеларии. Канцеларијата на Миранда во филмот има некои сличности со вистинската канцеларија на Ана Винтур, почнувајќи од осумаголното огледало на ѕидот во вид на дијамант па сеа до фотографиите и цвтените аранжмани на масата (откако оваа сличност ја забележала и самата Винтур, по излегувањето на филмот си ја преуредила својата канцеларија). Списанието само по себе е многу слично на "Вог" а во филмот покажуваат почит кон "Вог" така што насловното издание на списанието од месец август 2004 година стои врамено како слика и е закачено на ѕидот од канцеларијата.
Таа дури избра и различни компјутерски позадини со цел да се потенцираат различните карактери на Хатавеј и Блант, како на пример: Ајфеловата кула во Париз асоцира на желбите на Блант (односно Емили Чарлстон) да оди на Париската модна недела а цветните дезени на компјутерската позадина на Хатавеј (односно Енди) е показател на нејзиниот природен и скромен карактер кој го покажува уште на самите почетоци во фирмата. За фотографијата на Андреа со родителите, Хатавеј се сликаше со нејзината вистинска мајка и Дејвид Маршал Грант. Парите што беа собрани од продажбата на "наводните" ракописи на Хари Потер во филмот заедно со дел од облеката која се користеше за снимањето на филмот беа продадени на e-bay за 586 американски долари, и беа дадени во добротворната организација "Dress for success" која им снабдува деловна облека на жените кои почнуваат со работа во некоја фирма.
Инвентар
Покрај облеката и модните додатоци во филмот се забележуваат и некои други познати брендови како:
Париз
Филмската екипа освен Стрип, беше два дена во Париз каде се искористија само надворешни кадри.
Монтажа
Френкел беше многу задоволен од Ливолси бидејќи ги изработил четирите клучни монтажи на филмот односно најавната шпица (лицата инволвирани за главната реализација на филмот), сцената каде Миранда го фрла своето палто на работната маса на Андреа и претставувањето на работата во Париз. Третата монтажа беше посебен предизвик бидејќи вклучуваше многу пречки при трансформацијата на Андреа. Некои снимки, како што е рецепцијата на музејот беа создадени во монтажната соба каде Ливолси со помош на дополнителна снимка или B-roll го илустрираше текот на главната приказна.
Музика
Ѓаволот носи Прада (саундтрак)
За да создаде еден современ и урбан звук композиторот Теодор Шапиро ги комбинираше звуците на гитара и ударни инструменти, во придружба на оркестар. На крајот создаде 35 минутна филмска музика, која ја изведе и сними "Holliwood Studio Symfony", чиј диригент беше Пит Ентони. Делото беше добро усогласено со песните на У2 ("City of Blinding Lights"– сцената кога Миранда и Андреа се во Париз), Мадона ( "Vogue" & "Jump" – сцената на преобразбата на Андреа како и нејзиниот прв ден на работа), KT Tunstall ( "Suddenly I See" –најавната шпица за женските улоги), Аланис Морисет ( "Crazy", -снимањето во Централ Парк), Bitter:Sweet ( "Our Remains,"– кога Андреа оди да ги земе скиците од Џејмс Холт по наредба на Миранда, Bittersweet Faith -изложбата на Лили), Azure Ray ( "Sleep" - сцената на раскинувањето со Нејт), Jamiroquai ( "Seven Days In Sunny June" - средбата со Кристијан на забавата). Франкел сакал да ја вметне "City of Blinding Lights" уште кога ги монтирал сцените снимени во Париз бидејќи сметал дека совршено оговараат со песната, а Филд ја предложил "Vogue" на Мадона.
Албумот со песни, "Ворнер мјузик" го пуштија во продажба на 11 јули. Ги содржи сите горе споменати песни (освен песната "Jump" на Мадона) како и збирка од музичките теми на Шапиро. Многу обожаватели се разочараа поради тоа што песната "Suddenly I see" не беше вклучена на овој албум. Песната стана популарна откако се појави во филмот иако не успеа да се искачи на Американската топ листа со 40те најслушани синглови. Но сепак стана популарен радио хит.
Предпремиера и рекламна кампања на филмот
Секторот за маркетинг на 20th Century Fox даде две клучни решенија за промоција на филмот. Првото е шеговитиот постер за филмот на кој има црвена потпетица чија штикла е во вид на ѓаволска вила. Беше толку успешна и делотворна и според зборовите на Фајнмен, речиси "исконска", што беше искористена за вистинскиот постер на премиерата. Станувајќи бренд, секој медиум кој беше инволвиран или спомнат во филмот го користеше овој постер а тука се вбројуваат сите печатени копии од книгата, саундтракот и ДВД изданието на филмот.
Студиото исто така објави и трејлер со слики и сцени само од првите три минути од филмот, во кој Андреа се запознава за првпат со Миранда, кој ќе се користи на промоции и филмски фестивали сè додека не направат постандарден трејлер со сцени од целиот филм. Но сепак првичниот трејлер беше толку успешен што остана да биде главен и последен за овој филм, бидејќи ги остава гледачите во исчекување што ќе се случува понатаму во филмот.
Критика
Мрежното место Метакритик соопшти дека просечната оцена што ја постигнал филмот е 65 % врз основа на 40 прегледи додека на "Rotten tomatoes" одржува нов рејтинг од 76 % врз основа на 185 прегледи. Првичните оцени на филмот главно беа за успешната изведба на Стрип односно како успеа еден крајно несимпатичен лик да го направи уште покомплексен отколку што е во романот. "Со нејзината бело-сребрена коса и бледата кожа, нејзиното тивко говорење толку совршено како и нејзиното држење, Миранда одлгумена од г-ѓа Стрип кај луѓето поттикнува умерено засташување и стравопочит"- пишува А.О. Скот во "Њујорк Тајмс". "Оваа жена веќе не е само олицетвориение на злото туку спој на аристократија и несвојствената за неа, намерна љубезност кон другите." Кајл Смит се согласи со оваа изјава во "Њујорк Пост" : "Итрата Стрип мудро одбра да не ја имитира Ана Винтур, која е инспирацијата за книгата, но сепак создаде доволно уверлив лик во филмот". "Самата Винтур треба да е поласкана од интерпретацијата на Стрип" - рече Џек Метјуз во "Дејли Њуз".
Во "Њујорк магазин" Дејвид Еделстејн го оцени филмот како "слаб", но му се допаднала инзвонредната минималистичка изведба на Стрип. Дамнешенниот колега на Еделстејн од "Вилиџ Воис", Ј. Хоберман сметаше дека филмот е мало подобрување на книгата и рече дека Стрип е "најстрашниот и малку посмешен филмски негативец што го имаме видено по нацистичката бела вештерка која ја играше Тилда Свинтон во "Хрониките на Нарнија: Лавот, вештерката и ормарот" од 2005 г.". Но и Блант беше позитивно критикувана: "Таа ги има некои од најдобрите филмски реплики и е најзабележителна во речиси секоја сцена во која се појавува" - пишува Клифорд Хју во "Хјустон Кроникл" со што се согласуваат и други филмски критичари и обожаватели. Според Роџер Иберт филмот не го заслужил неговото "браво" додека пак Ричард Роуперт даде големо"браво" за истиот. Иако филмските критичари се согласуваа околу изведбите на Стрип и Блант, сепак посочија некои грешки, особено во приказната. Рецезентите кои добро го познаваат романот на Вајсбергер се согласија околу нејзината изјава дека сценариото кое го напиша Мекена значително се подобрило врз основа на романот. Една од ретките исклучоци е Ангела Балдасар од МСН Канада, која чувствува дека на филмот му недостига сета таа подлост за којашто сите зборувале дека преовладува во романот.
Дејвид Денбај во неговото преоценување на филмот во "Њујоркер" заклучи дека "Ѓаволот носи Прада" раскажува една веќе позната приказна која никогаш не кажува нешто подлабоко од она површинското, основното. Но сепак, добра основа!". Реакциите пак за изведбата на Хатавеј не беа така едногласни како за останатите нејзини колеги од филмот. Според Денбај таа "само со еден накосен поглед успева да го долови она што Вајсбергер го опишува на многу страници ". Од друга страна пак, за Балдасар таа "едвај може да се справи со нејзините проблеми ".